109. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1252 της 12/16 Οκτ. 1981 (ΦΕΚ Α΄ 309) Περί καθορισμού ειδικών τυπικών προσόντων προσλήψεως Προσωπικού επί συμβάσει Εργασίας Ιδιωτικού δικαίου του Υπουργείου Εθνικής Αμύνης/ΓΕΣ και ΥΕΝΕΔ. Έχοντες υπ’ όψει: α)Τας διατάξεις της παρ. 2 του άρθρ. 10 του Νόμ. 993/79 «περί του επί συμβάσει εργασίας ιδιωτικού δικαίου προσωπικού του Δημοσίου, των Οργα-νισμών τοπικής Αυτοδιοικήσεως κλπ». β)Την υπ’ αριθ. 844.4/229/290193/Σ1838/12.5.81 (ΦΕΚ 318/Β΄/1981) Κοινήν απόφασιν Υπουργών Προεδρίας Κυβερνήσεως και Εθνικής Αμύνης «περί συστάσεων νέων ειδικοτήτων εις τα άρθρ. 66 και 71 του Ν.Δ. 192/73». γ)Την υπ’ αριθ. 1262/1981 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Εθνικής Αμύνης, αποφασίζομεν: Άρθρ.1-Καθορίζομεν ως ακολούθως τα ειδικά τυπικά προσόντα δια την πρόσληψιν προσωπικού επί συμβάσει εργασίας ιδιωτικού δικαίου εις τας συσταθείσας νέας ειδικότητας «Ειδικού επί διεθνών στρατηγικών θεμάτων» και «Κοστολόγου» εις τα άρθρ. 66 και 71 αντιστοίχως του Ν.Δ. 192/73: α)Δια την ειδικότητα του ειδικού επί διεθνών στρατηγικών θεμάτων «Πτυχίον Πολιτικών Επιστημών ή Νομικής Σχολής Πανεπιστημίου της ημεδαπής ή ισοτίμου της αλλοδαπής, βαθείαν γνώσιν των διεθνών θεμάτων, όπως οι διεθνείς σχέσεις, τα σύγχρονα στρατηγικά, πολιτικά και οικονομικά προβλήματα, οι σχέσεις μεταξύ των Συνασπισμών και των αδεσμεύτων, αποδεικνυο-μένων από ακαδημαϊκάς μελέτας, μετεκπαιδεύσεων, σεμιναρίων υψηλού επιπέδου και γνώσιν ξένων γλωσσών, οπωσδήποτε δε της Αγγλικής και Γαλλικής». β)Δια την ειδικότητα του «Κοστολόγου» Πτυχίον Ανωτάτης Οικονομικής Σχολής ημεδαπής ή ισοτίμου αλλοδαπής, εις την οποίαν να έχη διδαχθή την Επιχειρησιακήν έρευνα, συμμετοχή ή παρακολούθησις σεμιναρίου μαθηματικών μεθόδων των οικονομικών ή Επιχειρησιακών ερευνών επί έν τουλάχιστον ακαδημαϊκόν έτος, βεβαιουμένη υπό της οικείας έδρας της Σχολής και εμπειρία εις θέματα κοστολογήσεως, αποδεικνυομένη εκ βεβαιώσεως μιας τουλάχιστον εταιρείας εις την οποίαν συνέταξεν και εφήρμοσεν μελέτην κοστολογήσεως». Άρθρ.2.-Εις τον επί της Εθνικής Αμύνης Υπουργόν ανατίθεμεν την δημοσίευσιν και εκτέλεσιν του παρόντος. 